Neuvoston asetus (EY) N:o 724/2001, annettu 4 päivänä huhtikuuta 2001, kalavarojen säilyttämisestä suojelemalla nuoria meren eliöitä teknisin toimenpitein annetun asetuksen (EY) N:o 850/98 muuttamisesta



Virallinen lehti nro L 102 , 12/04/2001 s. 0016 - 0019



Neuvoston asetus (EY) N:o 724/2001, annettu 4 päivänä huhtikuuta 2001, kalavarojen säilyttämisestä suojelemalla nuoria meren eliöitä teknisin toimenpitein annetun asetuksen (EY) N:o 850/98 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo seuraavaa: (1) Erilaisten kalastustoimien tehokkuuden ja kalavarojen säilyttämisen varmistamiseksi tiettyjä asetuksessa (EY) N:o 850/98(4) vahvistettuja edellytyksiä olisi selkeytettävä tai oikaistava. (2) Asetus (EY) N:o 850/98 olisi muutettava vastaavasti, ON ANTANUT TÄMÄN ASETUKSEN: 1 artikla Muutetaan asetus (EY) N:o 850/98 seuraavasti: 1. Korvataan 4 artiklan 4 kohdan b alakohta seuraavasti: "b) Pyyntimatkalla, jolla käytetään vain hinattavia verkkoja, jotka ovat ainoastaan yhtä silmäkokoa, saaliiden purkaminen on kielletty, jos liitteissä I-V mainituilla alueilla tai maantieteellisillä alueilla pyydetty ja aluksella pidetty saalis ei vastaa asianomaisessa liitteessä asetettuja niitä koskevia vaatimuksia.". 2. Poistetaan 5 artiklan 5 kohta. 3. Korvataan 6 artiklan 1 kohdan a alakohta seuraavasti: "1. a) On kiellettyä pitää aluksella tai käyttää pohjatrooleja, ankkuroituja kierrenuottia tai vastaavia hinattavia verkkopyydyksiä, joiden verkon perä suppeassa merkityksessä missä tahansa ympärysmitassa on enemmän kuin 100 silmää lukuun ottamatta jameköysiä ja liitoskohtia. Tätä säännöstä sovelletaan pohjatrooleihin, ankkuroituihin kierrenuottiin tai vastaaviin hinattaviin verkkoihin, jotka kuuluvat silmäkokoluokkaan 90-119 millimetriä.". 4. Muutetaan 7 artikla seuraavasti: a) korvataan 4 kohta seuraavasti: "4. Sen estämättä, mitä 1 kohdan a alakohdassa säädetään, jokainen hinattava pohjatrooli, ankkuroitu kierrenuotta tai vastaava hinattava verkko, jonka silmät ovat kokoluokassa 70-79 millimetriä, on varustettava neliösilmäluukulla, jonka silmäkoko on vähintään 80 millimetriä.". b) lisätään 5 kohdan loppuun teksti seuraavasti: ", tai lajitteluristikkoa, jonka käyttö vahvistetaan 46 artiklan edellytysten mukaisesti.". 5. Korvataan 10 artikla seuraavasti: " 10 artikla Edellä 4 artiklan säännökset eivät koske haroja. Kuitenkin sellaisen pyyntimatkan aikana, jolla aluksella on haroja, on kiellettyä a) siirtää toiseen alukseen meren eliöitä ja b) pitää aluksella tai purkaa aluksesta lainkaan meren eliöitä, ellei vähintään 95 prosenttia niiden painosta muodostu simpukoista." 6. Korvataan 18 artiklan 4 kohta seuraavasti: "4. a) Isotaskurapujen merroilla pyydetyistä saaliista enintään 1 prosentti kokonaissaaliin painosta tai saaliin osista, jotka on pidetty aluksella tai purettu aluksesta pyyntimatkan päätyttyä, saa koostua irrotetuista saksista. b) Enintään 75 kg muilla kuin merroilla pyydettyihin isotaskurapujen saaliisiin sisältyviä irroitettuja saksia saa pitää aluksella missä vaiheessa tahansa pyyntimatkan aikana tai purkaa aluksesta pyyntimatkan päätyttyä.". 7. Poistetaan 22 artiklan 3 kohdan viimeinen alakohta. 8. Muutetaan 28 artikla seuraavasti: a) Korvataan 1 kohdan a alakohta seuraavasti: "a) 1 päivästä lokakuuta seuraavan vuoden 31 päivään tammikuuta seuraavat koordinaatit yhdistävän linjan rajoittamalla maantieteellisellä alueella: - 43° 46,5' pohjoista leveyttä, 7° 54,4' läntistä pituutta, - 44° 01,5' pohjoista leveyttä, 7° 54,4' läntistä pituutta, - 43° 25' pohjoista leveyttä, 9° 12' läntistä pituutta, - 43° 10' pohjoista leveyttä, 9° 12' läntistä pituutta"; b) Poistetaan 1 kohdan b alakohta. 9. Korvataan 29 artiklan otsikko seuraavasti: "Tärkeimmillä punakampelan kasvualueilla sovellettavat edellytykset.". 10. Korvataan liite VI tämän asetuksen liitteellä I. 11. Muutetaan liite X seuraavasti: a) korvataan 1 kohta seuraavasti: "1. Silmäkokoyhdistelmät: 16-31 mm + >=100 mm Aluksella pidetyssä tai sieltä puretussa saaliissa on oltava vähintään 20 % mitä tahansa katkarapujen ja hietakatkarapujen (Pandalus montagui, Crangon spp. ja Palaemon spp.) sekoitusta." b) korvataan 4 kohta seuraavasti: "4. Silmäkokoyhdistelmät: 80-99 mm + >=100 mm Aluksella pidetyssä tai sieltä puretussa saaliissa on oltava vähintään 45 % mitä tahansa liitteessä I lueteltujen silmäkokoluokkaan 80-99 mm kuuluvien kohdelajien sekoitusta." 12. Muutetaan liite XII seuraavasti: - Punakampelan (Pleuronectes platessa) vähimmäiskoko alueilla 1-5 Skagerrakia ja Kattegatia lukuun ottamatta on 27 cm. - Lisätään alaviite, joka liittyy piikkimakrillin (Trachurus spp.) 15 cm:n vähimmäiskokoon alueilla 1-5 Skagerrakia ja Kattegatia lukuun ottamatta, seuraavasti: "Azorien saarten lähivesillä, jotka kuuluvat Portugalin suvereniteettiin tai lainkäyttövaltaan, pyydystettyyn piikkimakrilliin (Trachurus picturatus) ei sovelleta vähimmäiskokoa.". - Korvataan kohta "Simpukka (Spisula solidissima)" ilmaisulla Vinohammassimpukka (Spisula solida) ja - Langustin (Palinurus spp.) vähimmäiskoko alueilla 1-5 Skagerrakia ja Kattegatia lukuun ottamatta on 95 mm. - Korvataan kohdassa isotaskurapu (Cancer pagurus) maininta "Linjan 56° pohjoista leveyttä eteläpuolella olevat ICES-alueet IVb ja c: 115 mm" maininnalla "Linjan 56° pohjoista leveyttä eteläpuolella olevat ICES-alueet IV b ja c: 130 mm, lukuun ottamatta aluetta, jota rajoittavat Englannin rannikolla oleva piste kohdassa 53° 28' 22" pohjoista leveyttä, 0° 09' 24" itäistä pituutta, siitä vedetty suora linja pisteeseen 53° 28' 22" pohjoista leveyttä, 0° 22' 24" itäistä pituutta, 6 mailin raja Yhdistyneen kuningaskunnan rannikolta mitattuna ja pisteen 51° 54' 06" pohjoista leveyttä, 1° 30' 30" itäistä pituutta Englannin rannikolla olevaan pisteeseen 51° 55' 48" pohjoista leveyttä, 1° 17' 00" itäistä pituutta yhdistävä suora linja, ja jolla alueella vähimmäiskoon aluksesta purettaessa on oltava 115 mm.". 13. Muutetaan liite XIII seuraavasti: - Poistetaan 3 kohdassa ilmaisu "tai langustin". - Lisätään kohta seuraavasti: "8. Langustin koko on mitattava kuvassa 7 esitetyllä tavalla eli selkäkilven pituus mitattuna otsapiikin kärjestä selkäkilven loppuun.". - Lisätään tämän asetuksen liitteessä II oleva kuva kuvaksi 7. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 4 päivänä huhtikuuta 2001. Neuvoston puolesta Puheenjohtaja B. Rosengren (1) EYVL C 365 E, 19.12.2000, s. 264. (2) ICES-alueella VIIe vähimmäissilmäkoko on 90 mm. (3) ICES-alueilla VIId ja VIIe vähimmäissilmäkoko on 110 mm. (4) EYVL L 125, 27.4.1998, s. 1, asetus sellaisena kuin se on viimeksi muutettuna asetuksella (EY) N:o 1298/2000 (EYVL L 148, 22.6.2000, s. 1). LIITE I "LIITE VI KIINTEÄT PYYDYKSET: Alueet 1 ja 2 >TAULUKON PAIKKA>" LIITE II >PIC FILE= "L_2001102FI.001902.EPS">